80 de ani de la eliberarea lagărului de la Auschwitz. Ce se întâmplă luni în Polonia și cine va reprezenta România
Aproximativ 50 de supraviețuitori ai lagărului nazist de exterminare de la Auschwitz-Birkenau se vor întoarce luni acolo pentru a-și aminti ziua eliberării lagărului, la 27 ianuarie 1945. Acestora li se vor alătura demnitari, inclusiv regele Charles și alți membri ai familiilor regale europene, președintele francez Emmanuel Macron și președintele german Frank-Walter Steinmeier. România va fi reprezentată de ministrul Culturii, Natalia-Elena Intotero, informează News.ro.